༄༅། །རྗེ་བཙུན་པྲཛྙཱ་རསྨིའི་ཞལ་གདམས་བཞུགས་སོ། །
གནས་ཐོག་ཏུ་འགྱུ་བའི་རང་ངོ་ཤེས། །འགྱུ་ཐོག་ཏུ་གནས་པའི་རང་ས་ཟིན། །
གནས་འགྱུའི་བར་ལག་འགྱེལ་བས་ན། །བདེ་གསལ་མི་རྟོག་པ་གསུམ་གྱི་མདངས་དང་
ལྡན་པའི། ཞི་གནས་དེའི་སྟེང་གནས་འགྱུ་རང་ངོ་ཤེས། འགྱུ་ཐོག་ནས་གནས་པའི་རང་སོ་
ཚུགས་པ་ཞིག་འདུག་ན། རྩེ་གཅིག་གི་རྣལ་འབྱོར་སྐྱོན་མེད་དང༌། སྐྱེ་འགག་སོགས་གཟུང་
འཛིན་གྱི་སྤྲོས་པ་ཐམས་ཅད་རང་སར་ཞི་བ་ནི། བལྟ་བྱ་ལྟ་བྱེད་དབྱིངས་སུ་དག་པའི་སྤྲོས་
པ་མེད་པ་ཞེས་ཆད་པའི་སྟོང་པར་མ་སོང་། ཐ་མལ་གྱི་ཤེས་པའི་རང་ངོ་མཐོང་། འཁྲུལ་པ་
གཞི་མེད་རྩ་བྲལ་དུ་རྟོགས་པས་འཁྲུལ་གྲོལ་གཉིས་ཀྱི་བར་ལག་འགྱེལ་བས་སྤྲོས་བྲལ་
ལྷད་མེད། སེམས་ཉིད་གཉུག་མའི་རང་ངོ་ཤེས་ཤིང་གོམས་པས་སྣང་སེམས་ཀྱི་བར་ལག་
འགྱེལ་པས་བཟང་ངན་མེད་པར་ལམ་དུ་ལོངས་པ་ནི། རོ་གཅིག་གི་རྟོག་མེད་པ་ལྷད་མེད་
དག་མ་དག་སྣ་ཚོགས་སུ་སྣང་བ་ཐམས་ཅད་སེམས་ཉིད་གཅིག་པུའི་རྒྱ་ལས་འདའ་བར་
ཞེས་པས་སྣང་བ་སྒོམ་མེད་དུ་ཤར་ཞིང་སྣང་སྟོང་རོ་གཅིག་ཏུ་རྟོགས་པས་སྣང་སེམས་ཀྱི་
བར་ལག་འགྱེལ་པས་བཟང་ངན་ལམ་དུ་ལན་པ་ནི་རོ་གཅིག་གི་རྟོག་པ་ལྟར་ཡོད་ཇི་ལྟར་
མེ་དང་བུད་ཤིང་བཞིན། །ཅི་བྱར་སྤང་གཉེན་ཟད་གྱུར་པའི། །དབྱིངས་སུ་ཆོས་ཀུན་རྫོགས་
པ་གང༌། །སྒོམ་དུ་མེད་པའི་རྣལ་འབྱོར་རོ། །ཞེས་པས། སྒྲིབ་གཉིས་ཟད་པའི་དབང་གིས་
ལེན་གྱི་རྩོལ་བ་ཟད་པར་གྱུར་པས་རེ་དོགས་ཀྱི་མདུད་གྲོལ། བདག་གཞན་གྱི་དོན་འགྲུབ།
130

པོད་གསུམ་པ་ཁྲིད་ཡིག་གི་སྐོར།
ཆོས་ཐམས་ཅད་གནས་ལུགས་ཆོས་ཉིད་ཉག་གཅིག་ལས་མི་འདའ་བར་རྟོགས་པས་
མཉམ་རྗེས་ཀྱི་བར་ལག་འགྱེལ་བ་འདི་ནི། སྒོམ་མེད་ཀྱི་རྣལ་འབྱོར་ལྷད་མེད་དོ། །རྣམ་
འཛིན་པའི་
རྟོག་གི་རང་བཞིན་མི་དམིགས་པའི་སྒོ་ནས་སྤྲོས་བྲལ་དང་ཁྱད་མེད་ཀྱང་།
སྤྲོས་པ་མ་སྤངས་པའི་ཆ་ནས་སྤྲོས་བྲལ་ལས་དམན་པ་དང༌། དངོས་འཛིན་གྱི་སྤྲོས་པ་རང་
སར་གྲོལ་བའི་ཆ་ནས་རོ་གཅིག་དང་ཁྱད་མེད་ཀྱང་ཆོས་ཅན་སྣ་ཚོགས་པའི་རྩལ་དུ་ཤར་མ་
ཤར་གྱི་སྒོ་ནས་རོ་གཅིག་ལས་དམན་པའོ། །ཆོས་ཐམས་ཅད་རོ་མཉམ་དུ་ཤར་བའི་སྒོ་
ནས་སྒོམ་མེད་དང་ཁྱད་མེད་ཀྱང་། ཉམས་ལེན་གྱི་རྩོལ་བ་དབྱིངས་སུ་ཟད་མ་ཟད་ཀྱི་སྒོ་
ནས་སྒོམ་མེད་ལས་དམན་པའོ། །ཞེས་པྲཛྙཱ་རསྨིསབསྩལ་པའོ། །
131

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།